Absolutely Free

Absolutely Free er det andre albumet til The Mothers of Invention, leia av Frank Zappa. Absolutely Free er, som debutalbumet, ei samling av komplekse musikkstykke med politisk og samfunnssatire. Bandet hadde blitt utvida sidan Freak Out! og fått med seg saksofonisten Bunk Gardner, klaverspelaren Don Preston, gitaristen Jim Fielder og trommeslagaren Billy Mundi. Fielder slutta i gruppa før albumet kom ut og namnet hans vart fjerna frå omslaget. 

Albumet legg vekt på samanhengande satsar, og begge sidene av den originale LP-plata består av mini-suitar. Albumet inneheld ein av dei mest kjende songane til Zappa frå den tidlege karrieren, «Brown Shoes Don't Make It», eit spor som er blitt skildra som ein «kondensert to timars musikal».

I boka Necessity Is..., seier tidlegare Mothers of Invention-medlem Ray Collins at Absolutely Free truleg er favoritten hans av dei klassiske Mothers-albuma.Billy James, Necessity Is...: The Early Years of Frank Zappa and the Mothers of Invention, SAF Publishing Ltd (2001), p51, ISBN 978-0-946719-14-3

Nyutgjevingar
På CD-utgåva vart det lagt til ein singel som Mothes gav ut på denne tida, mellom side 1 og side 2. Songen heiter «Why Dontcha Do Me Right?» og «Big Leg Emma», begge skildra som «eit forsøk på å lage dum musikk for tenåringar». Desse var ein sjeldan Verve-singel.

Den britiske utgåva frå 1967 (Verve VLP/SVLP 9174) kom i eit laminert flip-back-omslag med eit Mike Raven-dikt på andre sida som ikkje var tilgjengeleg nokon annan stad. 

I 2007 gav Lagunitas Brewing Company ut eit India Pale Ale kalla Kill Ugly Radio, med innsida av plateomslaget som etikett. Dette var eit av rekkje ølsortar som var planlagt å kom ut til kvart 40. årsjubileum for Zappa sine album. 

Innhald
Tittelen «Brown Shoes Don't Make It» var inspirert av ei sak i Time av journalisten Hugh Sidey i 1966. Journalisten forstod at noko var i gjære då den alltid fin kledde presidenten Lyndon B. Johnson var kledd i brune sko og ei grå skjorte. Han flydde til Vietnam for eit overraskingsbesøk seinare den dagen. 

I songane «America Drinks and Goes Home» og «America Drinks», kombinerer Zappa ein tullete melodi med lydeffektar frå ein nattklubb for å parodiere korleis han følte det var å spele med fulle pub-bad tidleg i 1960-åra. Andre songar vart spelt inn kort tid etter, nytta liknande idear, som «On with the Show» av The Rolling Stones (1967), «My Friend» av Jimi Hendrix (innspelt i 1968, gjeve ut i 1971) og «You Know My Name (Look Up The Number)» av The Beatles (innspelt i 1967 og 1969, gjeve ut i 1970).

«Plastic People» byrjar  med ein falsk introduksjon av den amerikanske presidenten, som (i lag med kona) berre kan sei fram opningstonane i «Louie, Louie». «Louie, Louie» vart ofte tolka i andre Zappa-songar (som på Uncle Meat og Yellow Shark), og då Zappa først spelte «Plastic People» kring 1965, var teksten sett til melodien til «Louie, Louie».

Referansar til andre verk
Det er ikkje uvanleg å finne melodiar eller notar frå andre komponistar i musikken til Frank Zappa. Absolutely Free er full av musikalske referansar til andre komponistar og låtskrivarar, som Igor Stravinskij. 

Til dømes byrjar «Amnesia Vivace» med ein collage av sitat frå Stravinskij-ballettar: først speler bandet «Ritual Action of the Ancestors» frå Vårofferet, Part II; så cembalo og pratande røyster under Dance of the Adolescents i Part I, medan saksofon og stemma til Zappa syng fagott-melodien heilt i opninga av stykket og held fram med den lyriske Berceuse (òg for fagott) mot slutten av Stravinskij sin Eldfuglen. Opninga av Petrousjka vert sitert i midten av «Status Back Baby». «Soft-Sell Conclusion» endar med ein versjon av trombonemelodien som opnar Stravinskij sin «Marche Royale» frå A Soldier's Tale. 

«Invocation & Ritual Dance of the Young Pumpkin», i byrjinga av saksofonsoloen (første kadens) siterer trioen direkte frå den fjerde satsen av Gustav Holst sin The Planets, Jupiter, the Bringer of Jollity. 

Melodien til «The Duke of Prunes» er kjærleikstemaet frå Zappa sin eigen filmmusikk til Run Home Slow.

 Innhald 

Medverkande
 The Mothers of Invention
 Frank Zappa – gitar, dirigent, vokal
 Jimmy Carl Black – trommer, vokal
 Ray Collins – vokal, tamburin
 Roy Estrada – bass, vokal
 Bunk Gardner – treblåseinstrument
 Billy Mundi – trommer, perkusjon
 Don Preston – klaverinstrument
 Jim Fielder – gitar, piano

Andre medverkande
 Pamela Zarubica – vokal
 Don Ellis – trompet på «Brown Shoes Don't Make It»
 John Rotella – perkusjon

Produksjon
 Produsentar: Frank Zappa, Tom Wilson
 Lydteknikar: Val Valentin
 Lydteknnikar: Ami Hadani
 Miksing: David Greene
 Arrrangør: Frank Zappa
 Plateomslag: Ferenc Dobronyi, Cal Schenkel
 Plateomslag: Frank Zappa
 Fotografi: Alice Ochs
 Fotografi: Jerry Deiter

Salslister
ÅrListePlassering1967US Billboard 20041

Kjelder
Denne artikkelen bygger på «Absolutely Free» frå ,  den 21. mai 2014. 
 oppgav desse kjeldene:

Bakgrunnsstoff
Lyrics and information
Release details
«The Meaning of Cordovans» reporter Hugh Sidey recalls the event when he saw Lyndon B. Johnson wearing the wrong shoes 

Kategori:Musikkalbum frå 1967
Kategori:Frank Zappa-album
Kategori:Konseptalbum
Kategori:Symfoniske rockealbum
Kategori:Album produserte av Tom Wilson
Kategori:Verve Records-album
Kategori:The Mothers of Invention-album
Kategori:Engelskspråklege album
Kategori:Album produserte av Frank Zappa
Kategori:Album dirigerte av Frank Zappa